HU Az Európai Unió Hivatalos Lapja C 191/4

Értesítés az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP tanácsi határozatban és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU tanácsi rendeletben előírt korlátozó intézkedések hatálya alá tartozó bizonyos személyek és szervezetek részére

(2018/C 191/02)

Az Európai Unió Tanácsa az alábbi információt hozza az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 2014/145/KKBP tanácsi határozat (1) mellékletében és az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU tanácsi rendelet (2) I. mellékletében szereplő következő személyek és szervezetek tudomására: Denis Valentinovich BEREZOVSKIY (4. bejegyzés), Andrei Aleksandrovich KLISHAS (11. bejegyzés), Aleksandr Borisovich TOTOONOV (14. bejegyzés), Sergei Vladimirovich ZHELEZNYAK (17. bejegyzés), Dmitry Olegovich ROGOZIN (22. bejegyzés), Valery Vladimirovich KULIKOV (28. bejegyzés), Mikhail Grigorievich MALYSHEV (30. bejegyzés), Igor Nikolaevich (Mykolayovich) TURCHENYUK altábornagy (32. bejegyzés), Sergey Gennadevich TSYPLAKOV (47. bejegyzés), Igor Evgenevich KAKIDZYANOV (56. bejegyzés), Natalia Vladimirovna POKLONSKAYA (60. bejegyzés), Nikolay Ivanovich KOZITSYN (71. bejegyzés), Alexander Nikolayevich TKACHYOV (81. bejegyzés), Oksana TCHIGRINA (89. bejegyzés), Andrei Nikolaevich RODKIN (102. bejegyzés), Aleksey Vasilevich NAUMETS (117. bejegyzés), Sergey Yurievich KOZYAKOV (120. bejegyezés), Alexandr Vasilievich SHUBIN (138. bejegyzés), Ekaterina FILIPPOVA (141. bejegyzés), Zaur Raufovich ISMAILOV (146. bejegyzés) és Aleksandr Yurevich PETUKHOV (164. bejegyzés), valamint az úgynevezett „Army of the Southeast” (Délkelet Hadserege) (a 9-es sorszám alatt szereplő szervezet), a „Crimean Republican Enterprise »Azov distillery plant«” („Azov distillery plant” A Krími Köztársaság vállalata) (a 17-es sorszám alatt szereplő szervezet), a „Peace to Luhansk Region” (Békét a Luhanszki Régiónak) (a 25-ös sorszám alatt szereplő szervezet), a „Sparta battalion” („Spárta” zászlóalj) (a 30-as sorszám alatt szereplő szervezet) és a „Prizrak brigade” („Prizrak” dandár) (a 33-as sorszám alatt szereplő szervezet).

A Tanács mérlegeli, hogy új indokolásokkal fenntartsa a fent említett személyekkel és szervezetekkel szembeni korlátozó intézkedéseket. Tájékoztatjuk az érintett személyeket és szervezeteket, hogy 2018. június 11. előtt, az alábbi címen kérhetik meg a Tanácstól a jegyzékbe vételükkel kapcsolatos módosított indokolások tervezetét:

Council of the European Union General Secretariat DG C 1C Rue de la Loi/Wetstraat 175 1048 Bruxelles/Brussel BELGIQUE/BELGIË E-mail cím: sanctions@consilium.europa.eu

Az érintett személyek és szervezetek a Tanácsnál bármikor kérvényezhetik a jegyzékbe vételükről és az ott tartásukról szóló határozat felülvizsgálatát. A kérvényt az igazoló dokumentumokkal együtt a fent megadott címre kell küldeni. Ezeket a kérvényeket a kézhezvételükkor bíráljuk el. E tekintetben felhívjuk az érintett személyek és szervezetek figyelmét arra, hogy a Tanács rendszeresen felülvizsgálja a jegyzéket. A kérvényeket 2018. július 2-ig be kell nyújtani ahhoz, hogy azok a soron következő felülvizsgálat alkalmával elbírálásra kerüljenek.

(1) HL L 78., 2014.3.17., 16. o.

(2) HL L 78., 2014.3.17., 6. o.